**Tekstunderlag til økonomiske søknader** *Fylkesforeninger kan klippe og lime som de ønsker fra teksten nedenfor. Husk å spisse teksten opp mot den instansen du søker støtte fra. Les kriteriene deres nøye og pass på at søknaden din treffer på mål/målgrupper etc som de beskriver i sine krav.*

Teksten nedenfor er skrevet for søknad til   
**Nasjonal inspirasjonssamling for utsatte ungdommer i fosterhjem**

Et bilde som inneholder klær, person, jeans, smil

Automatisk generert beskrivelse

**Arrangør**  
**Norsk Fosterhjemsforening** en er en bruker- og interesseorganisasjon for alle som bor i fosterhjem, besøkshjem og beredskapshjem. Vi har nesen 3000 medlemsfamilier. Foreningen taler medlemmenes sak. Vi er en tydelig stemme i samfunnsdebatten og driver politisk påvirkningsarbeid for å bedre norsk fosterhjemsomsorg. Vårt mål er at alle som bor i fosterhjem, beredskapshjem og besøkshjem skal få trygge, gode og forutsigbare rammer. Foreningen tilbyr fosterforeldre rådgivning, kurs og kompetanseheving slik at de står stødigere i sitt viktige samfunnsoppdrag.

Vi har **fylkesforeninger** over hele Norge. Medlemmene får mulighet til å delta på samlinger og kurs i sitt lokalområde, i tillegg til nasjonale arrangementer. I fylkesforeningen får medlemmene kontakt med andre medlemsfamilier gjennom samlinger og aktiviteter for store og små.  De får noen å snakke med som er i samme situasjon som seg selv, og som forstår hverdagen deres. I fylkesforeningen møter de blant annet erfarne fosterforeldre og «likepersoner» som kan gi dem gode råd i hverdagen. Å møte andre i fylkesforeningen som er fosterforeldre, beredskapshjem eller besøkshjem, oppleves som en ekstra støtte i hverdagen.

**Ungdomsutvalg** bestående av ungdommer mellom 16 og 25 år som enten bor i fosterhjem eller er på ettervern.

**Ungdomsutvalget går sammen med to fylkesforeninger (Oslo og Akershus), samt sentralt ledd i organisasjonen, for å arrangere denne nasjonale samlingen**.

**Bakgrunn for prosjektet:**  
Det er fosterhjemskrise i Norge. I fjor sto 250 barn og unge i kø for å få et trygt hjem. Nå har tallet økt til 360.

Ungdommer som vokser opp i fosterhjem, har hatt en tøff start på livet. De kan ikke bo hjemme hos foreldrene sine og mange føler alene eller annerledes. De trenger å oppleve at de ikke de eneste som har det slik. At de ikke er de eneste som har en utrygg oppvekst med mange utfordringer. De har behov for å få venner som er i samme livssituasjon som dem selv, - venner som forstår.

Faren for utenforskap er stor for disse ungdommene! De trenger inspirasjon og kunnskap om hvordan de kan få et trygt og godt voksenliv. **Vi skal derfor arrangere en nasjonal samling for ungdom mellom 15 og 25 år som bor i fosterhjem.**

**Mål for ungdomssamlingen**  
Alle ungdommer som deltar på samlingen skal gå hjem styrket og med mer stolthet over fosterhjemsoppveksten. De skal oppleve glede og ny motivasjon til å ta fatt på veien mot voksenlivet. De skal lære hvordan den vonde erfaringen kan snus til noe positivt, samtidig som vi erkjenner og snakker om utfordringene. De skal møte nye venner i samme livssituasjon og de skal møte eksperter og motivasjonsskapere som lærer dem noe nytt om å mestre en vanskelig ungdomstid. De skal dra hjem med håp, glede og motivasjon for en trygg og god fremtid.

**Målgruppe**  
Alle mellom 16 og 25 år som bor i fosterhjem fra hele Norge. Norsk Fosterhjemsforening har om lag 3000 medlemsfamilier. Man må ikke være medlem i foreningen for å delta på denne samlingen.

**Konsept**  
Gratis event lørdag ettermiddag 27. september 2025 i Oslo, i et leid lokale i Oslo sentrum.   
  
Varighet: Ca 5 timer.

Deltakerne får motivasjon, faglig påfyll, konsert, foredrag og stand up-show med tema som omhandler å være ung i fosterhjem. De vil også knytte nye vennskapsbånd med andre ungdommer som bor i fosterhjem.

**Inspiratorer**

* Vi har gjort avtale med artisten Sandra Lyng som både kan synge og holde motivasjonsforedrag. Hun har deltatt på flere arrangementer i regi av vår lokalforening i Finnmark med stor suksess. Spesielt ungdommene har blitt svært motivert, og det er de som har ønsket å invitere Sandra Lyng.
* Vi ønsker å invitere komiker og forfatter Trine Lise Olsen som har skrevet bok om sin vanskelige oppvekst under barnevernets omsorg. Hun har også deltatt på samlinger for våre lokalforeninger, og også gått «rett hjem». Hun er for øvrig ambassadør for Norsk Fosterhjemsforening.
* En av Norges mest kjente influensere, Isabel Raad, er også ambassadør for foreningen. Hun har skrevet bestselger-bok om oppveksten i fosterhjem. Hun skal spille inn inspirasjonsvideo som vises på storskjerm eller evt delta via digitalt da hun bor i utlandet nå.
* Vi vurderer artister som Myra eller Depresno som også har vokst opp i fosterhjem, dersom det kommer inn nok midler.
* Vi er åpne for andre inspiratorer – vi kan utvide konseptet med flere inspiratorer dersom vi får inn mer støtte.
* I tillegg vil våre dyktige representanter i Ungdomsutvalget i Norsk Fosterhjemsforening (som selv har vokst opp i fosterhjem) delta fra scenen og fortelle sin historie eller bidra på annen måte.

**Markedsføring**Vi kan markedsføre eventet gratis via Norsk Fosterhjemsforening sine kanaler (medlemsblad, digitale nyhetsbrev, sosiale medier-kanaler, post  og SMS). Vi ønsker også å kjøre noen digitale annonser for eventet, og forsøke andre veier for å nå ut til ungdommene. Eks barnevernstjenestene, skoler etc. Her ønsker vi at representanter i Ungdomsutvalget og ambassadør Isabel Raad fronter.

**Økonomi**Vi ønsker ikke at ungdommene skal betale for å delta på samlingen, så vi ønsker å ha gratis inngang. Først til mølla prinsippet må gjelde ut fra budsjett og plass i salen.

**Vi vurderer å søke om økonomisk støtte hos:**

* Fritt Ord (både Trine Lise og Sandra har gitt ut bøker)
* Solo-fondet
* Bufetater
* Bufdir
* Oslo kommune og bydeler
* Gjensidigestiftelsen
* Frifond
* Sparebanken DNB og Nord
* Erasmus
* Kavlifondet
* Stiftelsen Ansvar for framtiden

Vi har allerede fått 40.000 kroner i støtte fra DRIV til dette eventet, og vår egen organisasjon støtter samlingen med kr.x.

**Kostnader (her må priser legges inn)**

* Artister og foredragsholdere: x kr
* Lokale:
* Bevertning deltakere:
* Fly, overnatting, diett og honorar for representanter i Ungdomsutvalget som bor langt unna Oslo og skal jobbe på eventet:
* Markedsføring:
* Arbeidstimer ansatte:
* Evt brukermedvirkningshonorar: